
NOBILIS PATRITIUS RE ATI ATS F.QIES IIIEROSOLIHITANUS 
ET MAGNAR CRl'CIS REGII PRAECLARIQUE 
ORDINIS CAROLI III. EC. EC. EC. 

COLLEGIO CANONICORCM , PAROCHIS, PRESBTTERIS, RELIGIOSIS VIRIS, 
VIRGINIBUS SACRIS, MAGISTRATIBUS , OPTIMATIBUS, ET POPCLO 
UNIVERSO AESINAE CIVITATIS, ET DIAECESIS. 

SALUTE»! IN DOMINO 

Postquam, Venerabiles Fratres , Filiique 
in Christo carissimi, placuerat Sanctissimae 
Memoriae Pontifici Leoni XII, cujus volunta- 
tem summo cum obsequio venerari par erat, 
ut quamvis forensibus, ac Sacrae Poenitentie- 
riae negociis diu fatigati , ac quiescere ex- 
optantes, longinquas amplissimi Regni Hispa- 
niarum regiones ad Munus Apostolici Legati 
obeundum peteremus; legatione deinde fun- 
ctis, ac Patres inter Cardinales adlectis Sa- 

cratissimus Pontifex Gregorius XVI ( queir. 
Chrislianae Reipublicae bono Deus Optimus 
Maximus diu servet incolumem) illustris Ec- 
clesiae Aesinae gubeniacula Nobis nec opi- 
nantibus committere dignatus est. Onus ne- 
dutn tenuitati nostrae, sed Angelicis quoque 
humeris formidandum ne deprecaremur , in 
causa priraum fuit Obedkntia , quam ab ineun- 
te aetate professi sumus erga Christi Vicarium , 
haud ignari, quod obedientia omnia sustinet, 
omnia vincit, quod etiam longoin itinere fes- 
sura non mediocriter levat, hominique bonae 
voluntatis animos addit, ac virtutes caeteras 
menti inserit (ut inquit S. Gregorius C) ) in- 
sertasque custodit; deinde in caussa quoque 
fuit nostra erga inclitam Picenorum gentem 
antiqua dilectio ac studium 

Multa namque animi jucunditate temporis 
illius recordamur, quum Maceratensi , Laure- 
tanae, Camertium Provineiae cum imperio 
praeeramus. Quanta in Populis Religio! quam 
mite ingenium! quae erga Sanctam Sedem (*) 

(*) Lib. 35. Moral. 

mira fidelitas ac devotio! quanta in Nos De- 
legati Apostolici Munere fungentes observan- 
tia! Quae animadvertentes, minime dubita- 
mus, quin Aesina Civitas inter Picenas insi- 
gnis, Patriciis Familiis referta, virispietate, 
doctrina spectatissimis praedita , alias Urbes 
Religionis , ac caeterarum Virtutum amore 
exaequans voci Pastoris sui amantissimi gra- 
to animo sit obtemperatura. Hac fiducia freti 
veniemus ad Vos, uti Pater inter Filios, et 
quae Nostri Muneris erunt , Deo adjuvante , 
religiose compiere curabimus. 

Qua in re non parurn Nobis adjumenti pol- 
licemur, tum a Nobili Canonicorum Collegio 
Nostrae EcclesiaePrincipis, quorum prestan- 
tissimi mores, gravi tas, modestia exemplar 
normamque caeteris praebent ; tum a Paro- 
chis spectatissimis , quos Christifidelibus sin- 
gulari pietatis ardore, scientia prudentiaque 
praesto esse perlibenter audivimus. Fiduciam 
quoque collocantes in reliquis Sacerdotibus , 
ac Ministris Altaris, qui saecularibus nego- 
ciis, curisque posthabitis , Dei gloriam pro- 
movent; atque in Seminarii Alumnis, aliis- * 

que Clericis Adolescentibus, qui optimis im- 
buti moribus doctrinisque eruditi in spemEc- 
clesiae crescunt. Tandem Nobis suppetias la- 
turos confidi mus fervore Precum religiosos 
Viros, qui saniori consilio spretis seculi ille- 
cebris solemnia vota nuncuparunt , atque in 
Claustris sanclissime vivunt; saerasque Virgi- 
nes, quae fide Agnum sequuntur, quocum- 
que ierit. 

Neque vero dubitamus, qnin Vos quoque 
prò virili parte conatibus nostris sitis obse- 
quuturi, Magistratus amplissimi, qui res pu- 
blicas, non sine laude, temporibus asperis, 
procurati; quique praeclarum pietatis speci- 
men praebuistis, dum summo studio curastis, 
ne Praesuli splendidiores Aedes deessent di- 
gnitari , decori non impares. Quamvis vero de 
Nobis deinississime sentiamus, et pauca ad vi- 
tam tollerandam necessaria esse arbitremur; 
tamen Ecclesiastici Principis Personam (quin 
Patrimonio Pauperum id sit detrimento) non 
indecore sustinebimus; ac vestrae generositati 
benevolentiaeque minime obsistemus. Neque 
Vos hortatione egere existimamus, eximiiOpti- 

mates,ut natos in Religionis, Patriaeque utili- 
tatem, ac splendorem alere conemini; vestro- 
que exemplo atque auctoritate caeterorum Ci- 
vium animos ad virtutem omnem inflammetis. 

Ad Vos autera dilectissimi Filli universi ser- 
monem convertente», enixe rogamus, ut san- 
ctissimum Religionis thesaurum a Majoribus 
vestris acceptum impense custodiatis, ut mu- 
tua vos caritate invicem prosequamini , ut ju- 
stitiam, bonam fidem in negociis peragendis, 
morum simplicitatem, frugalitatem , caeteras- 
que virtutes, quae Christianos homines decent 
praestetis, nec sub boni specie deceptum iri 
patiamini. 

Sed ut Deus Omnipotens haec Pastoris Ve- 
stri desideria exaudiat, enixis precibus invo- 
canda est Sanctissima ejus Genitrix in Coelum 
recepta, cujus patrocinio gloriamur, atque 
unice nitimur; qua protegente , ut inquit Divus 
Bernardus, minime corruemus. Auxilium prae- 
terea implorandum a Coelicolis omnibus ac 
praesertim a Divo Septimio, a Sancto Martyre 
Floriano, ne Ecclesiam hanc tueri desinant, 
atque ut boni aliquid efficere valeamus. 

IlabetisEpiscopum quasi laboribus fractum, 
valetudinis, ac visus incommodis non omnino 
expertem. Vobis autem apud ipsuni facilis erit 
accessus \ miteni semper invenietis ; in corri- 
gendis culpis, quae ex fragilitate dimanant, ge- 
mitum columbae audietis; singulis quae sua 
sunt servabit; Ecclesiae jura ac privilegia pes- 
sumdare nullo modo sinet; incredulitati (quam 
pestem exitiosissimam aChristiano Populo Dei 
misericordia averruncet) costanter obsistet; a 
pascuis venenosis Gregem suum avertere co- 
nabitur. 

Quibus in rebus illi stimulos adjiciet recor- 
datio praeclarissimorum Virorum, qui in hac 
regenda Ecclesia eum praecesserunt: quos in- 
ter suspiciet eximium Cardinalem Burghe- 
sium ad Pontificatus apicem deinde evectum, 
atque Eminentissimum Cesarei in celeberrimo 
Sacrae Rotae Auditorio olim Collegam; cu- 
jus Antistitis justitiae ac mansuetudinis laude 
numquam satis commendandi interitum me- 
rito lugetis. 

Sed quum facta, et non verba Vos omnes 
a Nobis jure expectctis, orationem concludi- 

mus: atque interea (dum ad Vos venire ave- 
mus, ut ea, quae animo praeconcepimus , Deo 
(avente, praestare possimus) Pastoralem Be- 
nedictionem peramanter impertiinur. 

Data Matriti vi. Idus Martias A. mdcccxxxiv. 

